„VREAU PREȘEDINTE", un proiect-eveniment pentru România, în curând pe Gândul

Cum au răspuns cei intevievați de Gândul la întrebarea „Ați fi de acord să nu voteze cei care au un venit sub 2.000 de lei?”, urmăriți în filmul de mai jos:

În top 10 județe cu prezență ridicată la vot la scrutinele din ultimii ani – prezidențiale, referendum și europarlamentare – jumătate dintre ele se regăsesc și în primele zece poziții în privința ratei șomajului sau a numărului de persoane beneficiare de venit minim garantat. La sfârșitul lunii iunie, numărul de șomeri din România era de aproape 700.000. În primul trimestru al lui 2014, potrivit datelor Ministerului Muncii, 240.139 de familii au beneficiat de venit minim garantat, a cărui valoare era de maximum 564 de lei per familie.

Teleorman ocupă locul doi la capitolul prezență medie la vot, cu 59.67%, locul cinci în funcție de beneficiarii venit minim garantat (10.635) și trei în privința șomajului (10.16%). Totodată, Teleormanul se situează pe primul loc în clasamentul persoanelor cu studii primare, cu 21,88%, și pe locurile patru în topurile românilor fără studii sau analfabeți, cu 4,49%, respectiv 2,66%. Ca număr de alegători, din total, județul este al 26-le a la nivel național.

Județul Mehedinți vine pe locul trei în topul celor mai ridicate prezențe medii la vot, cu 58.68%, și pe locul doi la rata șomajului, cu 10.34%. În județ sunt 7.035 de beneficiari de venit minim garantat. Mehedințiul se situează pe locurile 9 și 10 în topul românilor fără studii și declarați analfabeți, cu 3,87%, respectiv 2%. Studii primare au 15,81% dintre locuitori, medii 66,15%, iar superioare 10,7%. Din electorat, Mehedințiul este al 37-lea județ la nivel național.

O situație atipică o reprezintă județul Ilfov. Pe locul patru ca prezență medie la vot, Ilfovul, al 32-lea ca număr de alegători, s-a păstrat în afara județelor cu mulți șomeri și asistați social. Concret, aici se găsesc cele mai puține persoane care primesc ajutor social, doar 167, iar rata șomajului este cea mai scăzută din țară(1.7%). Județul de lângă București se situează pe poziția a 10-a în privința analfabetismului declarat(1,86%), pe locul 22 în clasamentul persoanelor fără studii(3,31%), pe 27 în cel al persoanelor cu studii primare(13, 74%) și pe 36 în cel al românilor cu studii medii cu studii medii(64,56%). Ilfovul ocupă însă a cincea poziție în topul celor cu studii superioare cu 16,5%.

Câți români au drept de vot?

Cine NU are drept de vot în România?

Când au primit femeile drept de vot în România?

Cum se pedepsește votul multiplu?

Pe locul cinci ca prezență medie la vot, județul Giurgiu s-a clasat pe locul 17 în funcție de rata șomajului (6.7%) și pe locul 30 ca număr de beneficiari de venit minim garantat (4.129). Pe de altă parte, Giurgiu se află pe primul loc în topul analfabeților cu 4%, pe locul al treilea în clasamentul românilor cu studii primare, cu 20,83%, și pe 29 în cel al persoanelor cu studii medii, cu 65,5%. Locuitorii acestui județ au declarat că au studii superioare în proporție de 6,8%. Ca pondere a numărului de alegători, Girgiu este pe locul 39.

În Dâmbovița, unde prezența medie la vot este de 52.47%, sunt 8.989 de beneficiari de venit minim garantat, ocupând astfel locul șapte, și pe locul 12 la rata șomajului, cu 7.7%. Aici, cei mai mulți locuitori au studii medii (68,3%), 15,7% au studii primare, 3,57% sunt fără studii, iar 1,74% analfabeți. În Dâmbovita, 9,9% dintre locuitori au declarat că au studii superioare. Județul este al 16-lea ca pondere a numărului de alegători.

Pe locul șapte ca prezență medie la vot, județul Vâlcea este pe locul 27 ca număr persoane care încasează venit minm garantat (4.444) și pe locul 18 la rata șomajului (6.6%). Vâlcea este al 25-lea județ ca număr de alegători.

Doljul, cu al optulea procent de participare la alegeri, din 2009 până în 2014, (50.71%), se află pe primul loc ca număr de beneficiari de venit minim garantat: 14.933. Când vine vorba despre rata șomajului, și aici Doljul ocupă un loc fruntaș, fiind al patrulea în clasament, cu 9.69%. Totodată, Doljul este pe locul 9 în clasamentul românilor care au terminat o facultate(14,3%), pe locul 40 în topul celor cu studii medii, cu 62,94%, pe 15 în clasamentul românilor cu studii primare(16,07%), pe 23 în categoria celor fără nicio școală absolvită (3,21%) și pe 23 în cazul analfabeților(1,35%). Doljul este al optulea județ ca ca număr de alegători.

Județul Argeș s-a clasat pe locul nouă ca prezență medie la vot și ca număr beneficiari de venit minim garantat (8.373). Cu o rată a șomajului de 6.7%, Argeșul se situează pe locul 16 în clasament. Județul este al zecelea la nivel național ca număr de alegători.

Și în Constanța a fost o prezență medie ridicată la vot. Pe locul zece în topul celor mai harnice județe, cu 49.04% prezenți la vot, în Constanța nu sunt foarte mulți beneficiari de venit minim garantat, doar 5.006, adică pe locul 22. Și la capitolul șomeri județul Constanța stă bine: pe locul 34, cu o rată a șomajului de doar 4.3%. Constanța ocupă locul 6 ca nivel al studiilor superioare, 16,3%. 65,33% dintre locuitori au studii medii, 12,36% primare, 2,91% nu au nicio școală, iar 1,33% s-au declarat analfabeți. Județul Constanța este al patrulea ca pondere din numărul total al alegătorilor.

CLICK PENTRU A MĂRI

sursă: Gândul.info